Viborger Samler, 1849-11-26
(Forlangt Jndrykkelse.) Jeg skulde ikke have gjort mig Uleilighed med at besvare Hr. Kroghs sidste Jnserat, naar han ikke med slig en Suffisance havde paaduttet mig at jeg har brugt Consulent, (hvorledes han faaer dette Ord til at være det samme som Hosbond, kommer han til at udtale sig noget nøiere om, at det ikke er Tilfældet, finder jeg det Pligt mod mig selv at oplyse Publicum om, og jeg haaber det troer mit Ord, naar jeg siger, at jeg nok skal vide at staae paa egne Been imod en Modstander, som K., følgelig har jeg ikke skjult mine Tankers Pialter under en Andens Kappe, hvilket Hr. K. vistnok kunde havt nødig, thi hans første Jnserat var i Sandhed usselt. - Jeg vil ikke opholde mig videre ved hvad han fortæller og Stillingsvæsenet, om sin Buk, om at det ikke vedkommer P. hvad en Commissionair fortjener, og ved at Enhver for ham maa befatte sig med Stillingsvæsenet i Viborg, hvorfor han takkes; thi kan han ikke forsvare sig bedre, saa siger han det er Jroni; men naar han finder, at det ikke er Forslaget, han har imod, maa jeg spørge, hvorfor han tog til Orde; hvor har jeg gjort Dem Uret, hvad det angaaer De siger jeg belyver Dem, da maa jeg gjøre Dem opmærksom paa, at jeg, og Flere med mig, oftere har hørt Dem sige, at De hørte til yderste Venstre; derfor skrev jeg udtrykkelig: "siger jo ogsaa selv, men Hr. R. veed maaskee undertiden ikke selv hvad han siger. Dernæst taler Hr. K. skjønne Ord om Partiet Venstre, om alt det Gode, dette Partie vil, om hvad han ikke er og hvem han ikke har stor Respect for, men tier med hvad han er; han mener formodentlig det er noget den største Deel af Publicum veed; han vil ikke reussere ved at love Bønderne Guld og grønne Skove a. og siden seile i de skjøbenhavnske Patrioters Kjøl vande osv. Enhver, der læser dette med en Smule Eftertanke, vil vist snart mærke, hvor Rosinen stikker, men Ræven talte ogsaa godt for Gjæssene til den fik dem i sin Fælde. Da Hr. K. har udtalt sig saa skjønt om Venstre og alt det Gode der er dette Parties Formaal, kan jeg heller ikke undlade at udtale et Par Ord derom. Saavist som det er, at det er til sand Nytte, at der existerer en fornuftig Opposition, der veed hvad den vil, ligesaa skadeligt er det, naar Oppositionen bliver misbrugt, og dette gjør den, naar Mænd komme til at sidde paa Oppositionsbænken, der ikke veed hvad de ville, der opponere mod Alt, søge at faae alt det Gode, som de mene ikke er godt nok, fordi det ikke er udruget i deres egen Hjerne, kuldkastet, skjøndt de ikke kunne paavise noget Bedre, der ved Fremfusenhed og Grovheder søge at gjøre deres Mening tilden ene rigtige, der blot hige efter den mindre Tænksommes Gunst, der blot søge at udsaae Tvedragt iblandt Folket, for derved at kunne tilrive sig selv Magten for at misbruge den, da disse Mænd som oftest ikke forstaae at bruge den til sand Nytte, hvilket de 2de sidste Aars Uroligheder i Tydskland noksom have lært os. Til dette Parti henregner jeg Hr. K., efter hans Færd at dømme, og derfor skrev jeg: Gud forbyde han skulde blive valgt til Rigsdagsmand. Om Flere deele denne min Mening, vil Tiden vise, ifald Hr. K. skulde stille sig som Candidat; at broute med man er opfordret til at stille sig, kan enhver, jeg havde nær sagt - Stymper. - Jeg haaber nu at have udtalt mig tydeligt og forstaaeligt og kan fritages for at svare oftere hvad denne Sag angaaer. P........ Døde. Kjøbenhavn: Dr. med. Christian Pingel Kierulff, Enke efter afdøde Major og Skibsmægler Carlsen, Frue Carlsen, f. Scheel, 64 Aar; Dreiermester Niels Høgstrøm, 79. Aar; Wilhelmine Muroll, 18 Aar; Maren Elisabeth Wilm, f. Holde, 73 Aar. - Odense, Major F. J. Sehested, 89 Aar. - Ebeltoft: Oline Rosine Wiedemann, 14 Aar. - Newcastle upon Tyne: Chef for Huset S. Schmidt & Comp. - Randers: Muursvend Niels Christensen Klottrup.